F'post fuq Facebook, it-tifla tat-tabib Victor Calvagna li ttajjar minn karozza fil-Qawra aktar kmieni din il-ġimgħa, tat spjega tal-kundizzjoni medika li jinsab fiha missierha u dan wara li l-Ħamis kien hemm sezzjonijiet tal-midja li taw informazzjoni mhux korretta dwar il-kundizzjoni tat-tabib Calvagna. Hi kompliet tikteb li waħda mill-aktar affarijiet li jobogħod missierha kienet il-misinformazzjoni u għalhekk spjegat il-qagħda li jinsab fiha missierha. Spjegat li t-tobba ġibdu l-attenzjoni tal-familja Calvagna li hu mhux 'brain dead' imma li għandu 'brain damage' hekk kif tilef 95% tal-funzjoni tal-moħħ. Bintu kompliet tikteb kif missierha kien kollox għaliha u appellat għat-talb tan-nies biex missierha jkun ħieles mit-tbatija hekk minkejja li kważi tilfu kull tama xorta temmen li bit-talb jista' jsir il-miraklu li ħafna jixtiequ. It-tabib Victor Calvagna huwa l-President ta' Puttinu Cares u kien l-ewwel konsulent Malti tat-tfal bil-kanċer. It-tabib Victor Calvagna fil-periklu tal-mewt wara li ttajjar minn karozza fil-Qawra .td_uid_3_61d2e62e1ce3d_rand.td-a-rec-img{text-align:left}.td_uid_3_61d2e62e1ce3d_rand.td-a-rec-img img{margin:0 auto 0 0}